Úradný vestník L 054 , 26/02/2000 S. 0033 - 0035



Nariadenie Komisie (ES) č. 442/2000 z 25. februára 2000 o zatrieďovaní určitých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre [1] a o Spoločnom colnom sadzobníku, naposledy zmenené a doplnené nariadením Komisie (ES) č. 254/2000 [2], a najmä na jeho článok 9, keďže: (1) Na to, aby sa zabezpečilo jednotné uplatňovanie kombinovanej nomenklatúry priloženej k uvedenému nariadeniu, je potrebné prijať opatrenia pre zatrieďovanie tovarov uvedených v prílohe k tomuto nariadeniu. (2) Nariadenie (EHS) č. 2658/87 stanovuje všeobecné pravidlá pre interpretáciu kombinovanej nomenklatúry. Tieto pravidlá sa uplatňujú aj na všetky ostatné nomenklatúry, ktoré sú na nej úplne alebo čiastočne založené alebo ktoré k nej pridávajú ďalšie triedenie a ktoré sú stanovené v osobitných ustanoveniach spoločenstva s úmyslom uplatňovať sadzobné a ostatné opatrenia súvisiace s obchodovaním s tovarmi. (3) Podľa uvedených všeobecných pravidiel tovary opísané v prvom stĺpci tabuľky priloženej k tomuto nariadeniu sa musia zatrieďovať podľa číselných znakov uvedených v druhom stĺpci na základe odôvodnení stanovených v treťom stĺpci. (4) Je vhodné, aby záväzné informácie o nomenklatúrnom zatriedení tovaru vydané colnými orgánmi členských štátov pre zatrieďovanie tovarov do kombinovanej nomenklatúry, ktoré nevyhovujú ustanoveniam tohto nariadenia, mohol držiteľ po obdobie troch mesiacov aj naďalej uplatňovať podľa ustanovení článku 12 (6) nariadenia Rady (EHS) č. 2913/92 z 12. októbra 1992, ktoré ustanovuje Colný kódex spoločenstva [3], naposledy zmenený a doplnený nariadením Rady a Európskeho parlamentu (ES) č. 955/1999 [4]. (5) Opatrenia stanovené v tomto nariadení sú v súlade so stanoviskom Výboru pre Colný kódex, PRIJALA TOTO NARIADENIE: Článok 1 Tovary opísané v prvom stĺpci priloženej tabuľky sa zatrieďujú v rámci kombinovanej nomenklatúry podľa kódov KN uvedených v druhom stĺpci uvedenej tabuľky. Článok 2 Záväzné informácie o nomenklatúrnom zatriedení tovaru vydané colnými orgánmi členských štátov, ktoré nevyhovujú ustanoveniam tohto nariadenia, sa naďalej uplatňujú podľa ustanovení článku 12 (6) nariadenia (EHS) č. 2913/92 po obdobie troch mesiacov. Článok 3 Toto nariadenie nadobúda účinnosť dvadsiaty deň nasledujúci po dni jeho uverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 25. februára 2000 Za Komisiu Frederik Bolkestein člen Komisie [1] Ú. v. ES L 256, 7.9.1987, s. 1. [2] Ú. v. ES L 28, 3.2.2000, s. 16. [3] Ú. v. ES L 302, 19.10.1992, s. 1. [4] Ú. v. ES L 119, 7.5.1999, s. 1. -------------------------------------------------- PRÍLOHA Opis tovarov | (číselný znak) | Odôvodnenie | (1) | (2) | (3) | 1.Pásy z vulkanizovaného kaučuku vystužené zapustenými kovovými tyčami a oceľovými drôtmi.Tieto pásy sa používajú napríklad na stavebné stroje, odhŕňače snehu alebo poľnohospodárske strojeKovové časti slúžia len na vystuženie a na vedenie pása.Pozri obrázok A | 40169982 | Zatriedenie je určené podľa ustanovení Všeobecných pravidiel 1, 3b) a 6 pre interpretáciu kombinovanej nomenklatúry, poznámkou 1 a) k triede XVI, poznámkou 2 a) k triede XVII a znením číselných znakov 4016, 401699 a 40169982 Oceľové drôty a kovové tyče nie sú spojené a sú úplne obklopené vulkanizovaným kaučukom. Kovové časti netvoria samostatný pás. | 2.Nové trojkolesové vozidlá s dvojtaktným 49,8 cm3 piestovým zážihovým spaľovacím motorom,, prevodovkou so štyrmi rýchlosťami dopredu a spiatočkou a diferenciálom.Vozidlá majú kabínku so sedadlom len pre šoféra a zabudovanú riadiacu dosku.Sú vybavené plošinou na náklad, ktorá môže byť otvorená alebo uzavretá. Vozidlá môžu mať maximálny náklad 200 kgPozri obrázok B | 87043191 | Zatriedenie je určené podľa ustanovení Všeobecných pravidiel 1 a 6 pre interpretáciu kombinovanej nomenklatúry a znením číselných znakov 8704, 870431 a 87043191 | 3.Balóny vyrobené zo spájanej plastovej fólie s nanesenou vrstvou hliníka. Plastová fólia tvorí vonkajšok balóna.Balóny majú plniace hrdlo, do ktorého je vložený ventil vo forme pásiku zo syntetického materiálu. Tento pásik automaticky uzavrie plyn vnútri balóna a zabráni jeho unikaniu von.Balóny sú plnené plynom (vzduch alebo hélium). | 95039032 | Zatriedenie je určené podľa ustanovení Všeobecných pravidiel 1 a 6 pre interpretáciu kombinovanej nomenklatúry, poznámkou 2 v) ku kapitole 39 a znením číselných znakov 9503, 950390 a 95039032 Tieto výrobky sa môžu potlačiť s rôznymi motívmi, ktoré neovplyvňujú ich zatriedenie ako hračkárskeho balóna | 4.Šarkany vo forme bezrámového, pravouhlého, kĺzavého padáku s článkami z tvárnej textílie, ktoré sa vzdúvajú vo vetre. Šarkany sa môžu používať samostatne. Avšak je možné naskladať na seba niekoľko šarkanov toho istého druhu.Tieto šarkany sa riadia dvoma alebo štyrmi špagátmi zo zeme.Pozri obrázok C a D | 95039037 | Zatriedenie je určené podľa ustanovení Všeobecných pravidiel 1 a 6 pre interpretáciu kombinovanej nomenklatúry a znením číselných znakov 9503, 950390 a 95039037 Aj keď tieto šarkany sa môžu používať na športové preteky a na ťahanie plážových vozíkov, lyžiarov alebo surfbordistov, v zásade sú navrhnuté na zábavu detí alebo dospelých | +++++ TIFF +++++ --------------------------------------------------